Kameel – O my gatta – toortsie.com
Oktober 16, 2017 ~ Kameel
My oudste suster het my ma se dik hare met die “waves,” geërf; daardie hare wat jy net was en kam. Toe dit by my – die derde dogter – kom, was daar maar min hare oor om uit te deel. My oudste suster het my ma se dun enkels en mooi kuite geërf. Rika, die tweede oudste het hier ook nie te sleg gevaar nie; toe dit by my kom was net my pa se reguit bene oor. My oudste suster het my ma se mooi tone geërf. Rika s’n was ook mooi totdat artritis dit skeefgetrek het. Toe dit by my kom kry ek my pa se lang tone, met so ‘n ekstra kromming om my plakkies mee vas te knyp. Rika het iemand in ons voorgeslag se groot bruin oë, en lang wimpers geërf; toe dit by my kom was wenkbroue, en wimpers skaars, maar my ma se gepofte oë – wat hangvelle maak soos jy verouder – moes opmaak vir diè skaarste. (‘n Nagmerrie in my kinders se oë. Die gene onthou, die gene!!!) My oudste suster het die bekende professors G.S en P.J Nienaber se verstand geërf; Rika het ook ‘n goeie porsie gekry; toe dit by my kom was net die liefde vir boeke oor…. akademie was ‘n uitheemse woord. My ousus het my ouma Cielie se naam en ernstige uitkyk op die lewe geërf. Rika het totaal na die anderkant toe oorgehel – erns was vir haar ‘n vloekwoord. Toe dit by my kom word een voet in erns, en die ander in joligheid geplaas. “Nee, jy het nie ‘n gesplete persoonlikheid nie,” sê my ma, “jy is gebalanseerd.” (Dankie mammie!!) My ousus het my pa se liefde vir sport geërf, en kon soos die wind hardloop; toe dit by my kom het die “speedometer,” vasgehaak. My ousus het die – nie te kort nie, en ook nie te lank nie – lengte vir ‘n vrou geëerf. Rika was ‘n bietjie langer, maar toe dit by my kom moes ek in lengte opmaak vir my nege kort Ierse ooms, en tannies aan vaderskant. En so kan ek aangaan. Moet nou nie dink ek skrik myself koud wanneer ek in die spieël kyk nie; ek het vrede gemaak met myself, en sê dankie vir die gene wat my, my gemaak het.
Beide my ouers was rustig, het nie geskreeu, baklei of gevloek nie. My pa was in sy jonger dae lief vir dans, en dit het ek definitief van hom geërf. Ook my sin vir regverdigheid kom van hom af. Wat ek nie met my pa in gemeen gehad het nie, was sy liefde om grappies te vertel. My sin vir humor neig na die droeë kant toe. Ek was lief vir my pa, maar het ‘n verhouding met my ma gehad wat my susters nie gehad, of verstaan het nie. Ek en my ma het in geaardheid baie verskil, maar beide van ons het bly glo (al het die ou wêreld oor en oor die teendeel bewys) dat daar nog “knights in shining armour” op perde rondry, opsoek na pragtige dames wat hulle uit die draak se kloue kan bevry. Ons het nie hardop daaroor gepraat nie, maar woorde was nie nodig nie. Daarom was dit vir my so hartseer toe sy hier aan die einde van haar lewe vir my sê sy het so geglo sy bring vreugde aan bruide, (Sy het trourokke gemaak) maar met al die egskeidings, en dinge wat so verkeerd loop, wonder sy of sy nie gehelp het om hulle in die ellende te dompel nie.
Ek sluit af met die woorde “O my gatta!!.” Dit was my ma se gunsteling sêding, en myne ook.
‹ PreviousLê jou eier – Oorgeërfde eienskappe
Next ›As Afrikaans sou uitsterf – lê jou eier oor jou erfenis
32 thoughts on “Kameel – O my gatta”
Oktober 16, 2017 om 6:51 nm
En jy het ook die vermoë om lief te hê geërf, en om dit uit te deel aan ander mense, wat nog meer belangrik is.
Oktober 16, 2017 om 6:54 nm
Dankie Hester. Het nie ander woorde nie.
Oktober 16, 2017 om 6:52 nm
Oooo maar jy het beslis iemand se mooi geaardheid geërf en jy is ‘n mense omgee mens! Dan maak hare en kuite nie regtig saak nie
Oktober 16, 2017 om 6:55 nm
Dankie Tina…. laat jy my nou glimlag.
Oktober 16, 2017 om 7:09 nm
Toe jy so al die skewe tone en stokkiesbene beskryf, wou ek sê: Kameel, jy jok! Jy is ‘n pragtige mens. Mooi! Versorg! En hy het lief en het deernis en versorg ander. Lief vir lag.
Oktober 16, 2017 om 7:16 nm
Dankie Toorts…. maar ek jok rêgtig nie oor die bene en tone nie. Ek was pas getroud toe ek op ‘n dag sandale werk toe aantrek. Ons het ‘n vroubaas gehad…. sy wou haar stukkend lag oor my tone wat lyk asof hulle die sandale vasknyp. Ek het nie ‘n kompleks oor myself nie…. het net feite genoem.
Oktober 16, 2017 om 7:20 nm
Ek het sulke lang voete en is lief vir kaalvoet loop. Een dag sê my broer vir my: Mensig, jy het darem lelike voete! Vir lank probeer ek my tone intrek om my voete kleiner te kry. Een dag sê ‘n meisie vir my: Sjoe, jy het mooi voete. Ek kyk toe na haar voete en besef dat myne nie te lelik is nie.
Dis net ‘n kwessie van smaak en hoe sou ek met my lengte met klein voetjies gelyk het?
Oktober 16, 2017 om 7:29 nm
Presies Toort…. jy is in proporsie. Hierdie tone ding van my loop al die jare in ons gesin as ‘n grap rond. Ek lief kaalvoet loop, en Ken probeer gedurig my tone reguit druk. Ons seun het een voet van Ken geërf, en eet voet van my…. tot sy bittere ontsteltenis, want Ken het die mooiste voete. Die pofoë wat later sakke hang is ‘n groot hartseer vir die kinders wat dit oorgeërf het. Marlè sê sy was by ‘n dokter wat gesê het sy kry ‘n baie duur masjien wat die velle wegsmelt. Marlè sê toe vir haar ons hele gesin gaan in ‘n ry staan vir behandeling. Ons spot lekker onder mekaar met al ons oorfgeërfde goed.
Oktober 16, 2017 om 7:31 nm
My oë han ook sakke wat meer word soos jy ouer word. By my pa gekry. Ek vergewe hom, ek was so lief vir hom!
Oktober 16, 2017 om 7:15 nm
Kameel, ek het nou so gelag! Jy het dit verstommend mooi geskryf!!!!
Oktober 16, 2017 om 7:17 nm
Dankie Una….. bly jy het dit geniet. Ek het werklik net feite genoem….. hopenlik klink dit nie na selfbejammering nie.
Oktober 16, 2017 om 9:10 nm
Kameel ek is seker jou hoewe is mooier as ‘n kameel s’n. O my gatta!
Oktober 17, 2017 om 7:17 vm
Dankie vir die opbouende woorde Abrie, dit troos sowaar 😀
Oktober 16, 2017 om 9:23 nm
Kostelik geskryf,Kameel!Klink regtig of jou susters al die beste gene voor jou neus weggeraap het.
Oktober 17, 2017 om 7:13 vm
Lekker om weer van jou te hoor perdebytjie. Ja wat, maar ek het hulle dit darem vergewe.
Oktober 17, 2017 om 1:10 vm
Lekker lag ek vir jou beskrywing. Laaste kinders kry soms die oorblyfsel gene, maar ons draai nie te bad uit nie 😨
Oktober 17, 2017 om 7:03 vm
Nee, ons draai nie te bad uit nie…. net eers vrede maak met ouer susters wat vraatsig was met die genes.
Oktober 17, 2017 om 3:53 nm
Ek het by jou gelees maar sien nie waar kan ek kommentaar lewer nie.
Oktober 17, 2017 om 9:38 vm
O gatta, dit het ek nou rerig geniet. Werk dit rerig so dat as jy laaste in die ry staan jy altyd die oorblyfsels moet kry? Ek vra maar! Wat van die middelste ou? En as daar net twee is? Ek grappie nou hoor. Jy klink beslis n pragtige persoon. Sommer alles wat spesiaal is het vir jou oorgebly.
Oktober 17, 2017 om 1:02 nm
Ag scrapy en hier kom maak jy my dag 😊 My ousus glo tot vandag toe dat daar nie veel goed in my steek nie. Elke keer as sy my sien (nou dat sy ouer word) sê sy al wat ek wou doen toe ek klein was is op my ma se arm lè. Eendag wou sy my uit haar klerekas aantrek…. nadat ek vir haar gesê het haar klere sal my nie pas nie. Toe sy haar hele klerekas sonder sukses leeggemaak het en niks wou pas nie sê sy ewe vies die Here het nie gedink toe hy my so lank gemaak het nie. Ek lag maar net en hou werklik geen kwade gevoelens teen haar nie. Nee wat, ek sou vir ewig kwaad gewees het, het ek my twee susters kop toe gevat.
Tog bly daardie onwetende afbreek woorde n mens by. Gelukkig as mens ouer word kry n mens insig of krag om dit af te skud.Jy het tog verder n sukses van jou lewe gemaak en dit is tog die belangrikste. (Ons het nounet gehoor ons regering is omgegooi. Nou sal ons ander brandpunte kry wat verwerk moet word!)
Oktober 19, 2017 om 10:15 vm
Die wêreld en sy alewige nonsens. Ek sien so uit na die dag wanneer Jesus gaan regeer.
Oktober 19, 2017 om 10:47 nm
Oktober 17, 2017 om 9:57 vm
Klink my jy het mooi gene oorgeerf – al dink jy nie latyd so nie. Ek wet jou dat jou susters anders na “jou” gene kyk as jyself. Ooh die gene… ek het weer kniee geerf en nou het my jongste ook, sy is nie baie beindruk nie 🙂
Oktober 17, 2017 om 1:14 nm
Nee vrou jy wil nie hoor wat my susters rêgtig oor my te sê gehad het nie. Maar gelukkig het dit soos water van ‘n eend se rug afgerol…. anders sou ek ‘n vreeslike kompleks gehad het. My een dogter het wie weet watter grootjie se dik knieë geërf en is glad nie ingenome met dié gene nie. So het ons almal al een of ander doring in die vlees waarmee ons vrede moes maak.
Oktober 17, 2017 om 1:16 nm
Ja jong – laat ons vrede maak, ons het mos baie ander dinge waarvoor ons dankbaar kan wees.
Oktober 17, 2017 om 1:39 nm
Oktober 17, 2017 om 11:34 vm
Aaag – oulik geskryf! Lekker gelees, dankie.
Oktober 17, 2017 om 12:49 nm
Dankie vir die inloer 😊
Oktober 17, 2017 om 12:57 nm
Jy klink asof jy al die goeie innerlike gawes gekry het
Oktober 17, 2017 om 1:47 nm
Ag dankie wegkruipertjie. Ek is lief vir mense en dit het ek van beide my pa en ma gekry. Hulle het dit net elkeen op ‘n ander manier gewys…. en ek wys dit ook weer op my eie manier.
Oktober 17, 2017 om 4:40 nm
434,843 ste persoon wat hier inloer! Baie dankie en welkom! Hoop jy loer weer in.
Is Banting veilig vir kinders?
Voorheen geskryf Kies Maand Oktober 2018 (17) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (18) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (118) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting suksesstories (8) Banting, LCHF (182) Bejaardesorg (3) Blogging (100) Boeke en flieks (106) Bybelkarakters A-Z (8) Camino de Santiago (2) Die avonture van Vetsak (6) Die lewe (152) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (15) English Blog posts (55) Geldsake (42) Geleefde Christenskap (350) God en ek (32) Grepe uit die lewe (1) Hekelwerk (10) Hoe om ‘n blog te begin (5) Huwelik en Verhoudings (107) Kosdinge (170) Kruinsig Plaasakkommodasie (1) Lawwighede; Tong-innie-kies (172) Lê jou eier (42) Motivering en Bemoediging (162) Musiek in die Bybel (10) Om ma te wees (37) Om ouma te wees (7) Opheffingswerk; Opvoeding (64) Opstelle (18) Oudword (2) ouers van volwasse kinders -ouerleiding (9) Ouerskap en ouerleiding (93) Overberg (63) Plaaslewe en Landbousake (175) Reis-ervarings (108) Sosiale media (6) Speletjies (33) Spinnekopstories (10) Studentelewe (9) Toorts se verbeeldingsvlugte (39) Toortsie en die kleinkinders (4) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (10) Uncategorized (326) Ursula (20) Verskeidenheid Onderwerpe (127) Verslanking (80) Vrae (15) Vroue in die Bybel (20) Vrouwees (20)
Happiegrootte souttertjies #banting #lchf #toortsie